आजुक समय मे जहन अधिकांश मैथिल, मैथिलत्वक अवधारणा सं च्यूत भए तथाकथित क्षद्म आधुनिकताक आ 'ग्लोबल विलेज'क नाम पर अपन भाषा आ संस्कृति सं कटि रहल अछि, ओहि ठाम किछु एहनो प्रवासी मैथिली साहित्यानुरागी आ मैथिली प्रेमी छथि जेकि मैथिली साहित्य मे कोनो ने कोनो रूपे बहुमूल्य योगदान द' रहल छथि. एहने प्रवासी मैथिल मे एकटा सुन्नर नाम अछि मनोज शांडिल्य. महानगरी जीनगी जिबैत अपन भाषा आ संस्कृति कें अक्षुण्ण रखबाक ध्येय कें सदिखन धेनिहार मनोज शांडिल्यक समकालीन मैथिली साहित्यक चमकैत क्षितिज पर उदय/पदार्पण स्वागत योग्य आ सराहनीय अछि. "सुरुजक छाहरि मे" नवॊदित कवि मनोज शाण्डिल्यक पहिल काव्य-संग्रह थिक जाहि मे कुल 75 गोट सुन्नर आ भावपूर्ण कविता नैसर्गिक आनन्दक अनुभूतिक संगहि दगधल जीनगीक तप्पत बाट पर चलैत पथिक कें सुखद 'छाहरि' प्रदान क' रहल अछि. कुल मिलाकए, कविता सभ मे मातृभाषा प्रेम, नारी जीवनक विवशता, जीवन संघर्ष, निम्न ओ मध्यमवर्गीय परिवारक दयनीयता, श्रमक महत्व, देश-दशाक वर्तमान स्थिति पर दृष्टिपात कएल गेल अछि. किछु किछु कविता मे प्रगतिशीलताक विशेष तत्वक परिपाक सं हुनकर रचना पर यात्रीजीक छाप देखबाक भेटैत अछि.
 कविता हमरा लेल अपन भावनाक अभिव्यक्तिक एक सशक्त आ सरस माध्यम अछि. परिस्थिति, परिवेश, अपन आसपासक क्रियाकलाप आ ताहि सं उत्पन्न मनःस्थितिक अनुसारे भावना बद्लैत अछि आ तें कविताक रंग-रूप सेहो.
 खेल होइते रहतै. .
 बहुत किछु. .
 लाल किलाक जयघोष मे. .
 कवि जी!
 किए रचै छी?
 उदर टटैल. .
 अवांछित!
 सुरुजक छाहरि मे... (48)
तैं की? (44)
कहू ई केहन शहर छै!
 एह! ?
 चैन नहिं. .
 तंग होमय मे! (51)
एहि प्रकारे हम देख सकैत छी जे मनोज जीक काव्य-संग्रह "सुरुजक छाहरि मे" प्रस्तुत समस्त कविता कवि हृदयक अनुभूतिक समीचीन अभिव्यक्ति अछि. भावक व्यापकता, अनुभूतिक तीव्रता, सामाजिक चेतनाक मुखरित स्वर हुनक रचनाक विशेषता मे प्रखरता आनि देने अछि. देश-दशा आ सामाजिक यथार्थक सजीव चित्रण पाठक कें कवित्त भावक दिस आकृष्ट करबा मे सफ़ल बुझना जा रहल अछि. तीक्ष्ण व्यंग्य आ कटाक्षक साधल प्रयोग सफ़ल लागि रहल अछि. "भावुक मोन/ कने डोलल/ आखर झहरल/" आ "गढगर भावक/ रस बरसल/ कविता जनमल" जेहन सुन्दर अभिव्यक्ति मनोज जीक कविताके लेल सटीक लागि रहल अछि. कविताक भाषा आ प्रस्तुत शैली सरल, सहल, प्रभावशाली आ विचारोत्तेजक अछि. कविता मे प्रयुक्त विभक्तिक प्रयोग मे 'यूनिफ़ॉर्मिटी" रखबाक आवश्यकता छल. संगहि, किछु किछु "टाइपिंग मिस्टेक" भेल अछि. संक्षिप्ततः काव्य-संग्रह बड्ड रोचक, भावोत्तेजक, पठनीय आ संग्रहनीय अछि.
 पोथी : सुरुजक छाहरि मे (कविता)
प्रकाशक : मैलोरंग प्रकाशन (2015)
प्रकाशक : मैलोरंग प्रकाशन (2015)